# Prof. Solomon Laura Clasa a X-a

# CARACTERUL

TEXT DE DOCUMENTARE

Personalitatea omului, ca sinteză a temperamentului, caracterului, aptitdinilor speciale și a inteligenței, poate fi modelată prin efort sau poate suferi modificări negative sau pozitive, cu legătură mai strânsă ori mai puțin strânsă față de conduita subiectului în cauză și sunt determinante pentru succesul profesional sau social al oricărui om.

|  |  |  |
| --- | --- | --- |
| **TEMPERAMENTUL**  - este latura cea mai uşor observabilă a personalităţii umane cuprinzănd manifestarea şi  dezvoltarea particulară a fiinţei umane în plan psihologic şi comportamental |  | **CARACTERUL**  - este un mod de a fi  - întruneşte însuşiri sau particularităţi privind relaţiile pe care le întreţine subiectul uman cu  lumea şi valorile după care el se conduce |
| - *temperamentum*(a amesteca pt. a dilua) | - *character*(structura, tipar, pecete) |
| - dat de ereditate | - format pe parcursul existenţei |
| - se constituie ca urmare a activităţii  nervoase superioare | - rezultat al influienţelor culturale şi al  educaţiei |
| - ceea ce este dat de la părinţi | - angajează responsabilitatea persoanei |
| - caracteristici înnăscute | - se află în legătură cu fenotipul |
| - latura dinamico-energetică a persona-  lităţii \*dinamic-iute,lent,mobil,rigid  \* energetic-energic, rezistent,  explosiv sau inversul lor | - latura relaţional-valorică a persona-  lităţii \* relaţile- individului cu mediul  \* valorile- dintre care se consideră a fi  importante: adevărul, binele, frumosul |
| - firea unui individ | -se formează pe parcursul adaptării la un sistem |
| - reactivitatea la stimuli emoţionali | - afectivitatea, motivaţia au rol important |
| - nu se schimbă în mod esenţial,  presupune însă o evoluţie prin influienţe | - se modifică în timp |
| - se construieşte pe baza temperamentului |
| - există tot atătea temperamente căţi  oameni există, din necesităţi de  cunoaştere s-au grupat  în 4 **tipuri de temperament** | - rezultă prin cultivarea trăsăturilor  înnăscute, prin valorificarea însuşirilor  sistemului nervos, a organizărilor  instinctive(un nucleu de trăsături esenţiale) |
| - nu este influienţat direct de conştiinţă | - este influienţat de conştiinţă care îşi  exercită controlul prin găndire, voinţă |
| - implică dispoziţia afectivă persistentă | - se referă la un complex de **atitudini** |

**Cerinte :**

1. Noteaza in caiet tabelul, daca nu l-ai realizat la ora.
2. Rezolva Tema de lucru :

Noteaza in caiet o lista cu trasaturile de caracter pe care consideri ca le ai **evaluând** anumite categorii de trasaturi care determina *atitudini morale față de sine, față de ceilalți, față de societate în ansamblul ei si față de propria activitate sociala.* Alege-le din lista de mai jos, pe cele pozitive sau negative, care ti se potrivesc.

Exemple de trăsături **de caracter**:

 **Ascultare** - A îndeplini cu bucurie cerințele și dorințele celor ce sunt responsabili pentru mine, **Încăpățânare** 

 **Atenție** - A-i acorda unui om prețuirea cuvenită, concentrându-te asupra spuselor sale. **Neatenție** 

 **Autocontrol**- A-mi respinge dorințele greșite și a face ceea ce este corect. **Indulgență**  

 **Blândețe**- A ceda din drepturile și așteptările mele personale din dorința de a-i servi pe ceilalți. **Mânie** 

 **Bunătate**- A manifesta respect și interes personal față de alții. **Severitate** 

 **Cinstire /** - A-i respecta pe cei mai in vârstă, autorități, pe cei merituoși. **Lipsă de respect** 

 **Compasiune** - A investi tot ce este necesar pentru a vindeca rănile altora. **Indiferență** 

 **Conștiinciozitate** -A realiza ceea ce am consimțit să fac, chiar dacă aceasta pretinde sacrificii. **Inconsecvență**

 **Creativitate** - A aborda o necesitate, o sarcină de lucru sau o idee dintr-o nouă perspectivă. **Neafirmare** 

 **Credință**- Încrederea că faptele bune vor da roadele cele mai bune, chiar dacă nu putem ști când. **Îndoială** 

 **Cumpătare** - A-mi îngădui, mie și celorlalți să cheltuiesc doar atât cât este necesar. **Extravaganță** 

 **Curaj**- Încrederea că ceea ce am de spus sau de făcut este adevărat, drept și just. **Teamă** 

 **Determinare**- A-ți propune să atingi scopuri potrivite la timpul potrivit, indiferent de obstacole. **Lașitate** 

 **Discernământ**-A înțelege cauzele mai adânci ale evenimentelor care se petrec în jurul tău. **Lipsă de înțelegere**

 **Discreție** - A recunoaște și a evita cuvinte, acțiuni care ar putea provoca consecințe de nedorit. **Naivitate** 

 **Disponibilitate** - A situa pe un plan secund propriile proiecte față de dorințele celorlalți. **Egocentrism** 

 **Entuziasm** - A manifesta bucurie în efectuarea oricărei sarcini, dând ce e mai bun din mine. **Apatie** 

 **Fermitate** - Abilitatea de a recunoaște factorii-cheie și de a duce la capăt decizii dificile. **Amânare** 

 **Flexibilitate** - Capacitatea de a-ți schimba planurile sau ideile în funcție de orientarea celorlalți. **Rigiditate**  

 **Generozitate** - Să-ți dai seama că ar trebui să folosești ce ai în scopurile cele mai bune. **Zgârcenie**  

** Hărnicie** - A-mi investi timpul și energia pentru a duce la bun sfârșit orice sarcină încredințată. **Lene** 

** Iertare** - A-mi șterge din minte greșelile celor ce mi-au făcut un rău și a nu păstra ranchiună. **Respingere** 

 **Ingeniozitate** - A găsi folosințe practice pentru ceea ce alții nu bagă în seamă sau aruncă. **Risipă** 

 **Inițiativă** - A recunoaște și a face ceea ce este de făcut înainte de a mi se cere să o fac. **Trândăvie** 

 **Înțelepciune** - A reacționa la situații din viață dintr-o perspectivă care depășește interesul meu  **Ignoranță** 

 **Justiție** - A-ți asuma responsabilitatea personală de a susține ceea ce este curat, drept și adevărat. **Corupție**  

 **Loialitate** - A-mi onora angajamentele față de cei pe care îi slujesc. **Infidelitate** 

 **Mărinimie** - A veni în întâmpinarea nevoilor altora fără a avea ca motiv o recompensă personală. **Egoism** 

 **Meticulozitate** - A ști ce factori, odată neglijați, vor diminua eficiența muncii ori a vorbelor mele. **Ineficiență** 

 **Mulțumire**- A-ți da seama că adevărata fericire nu depinde de condițiile materiale. **Lăcomie** 

 **Onestitate** - A dobândi încrederea pentru viitor prin relatarea corectă a unor evenimente din trecut. **Falsitate**  

 **Ordine** - A mă organiza pe mine și activitățile mele pentru a avea o eficiență mai mare. **Confuzie** 

 **Ospitalitate** - A împărți din inimă cu alții mâncarea, adăpostul sau conversația. **Izolare**  

 **Prudență** - A ști cât de important este să săvârșești la timpul potrivit acțiunile potrivite. **Imprudentă** 

 **Punctualitate** - A-mi manifesta respectul față de ceilalți făcând lucrul potrivit la timpul potrivit. **Întârziere** 

 **Răbdare**- A accepta o situație dificilă fără a-mi proiecta un termen final pentru finalizarea ei. **Nervozitate**  

** Recunoștință -** A le arăta altora prin cuvintele și faptele mele cât bine mi-au făcut. **Nemulțumire**  

** Responsabilitate -** A ști și a face ceea ce se așteaptă de la mine. **Iresponsabilitate** 

** Rezistență -** Tăria lăuntrică de a ține piept solicitărilor și de a da ce e mai bun din mine. **Descurajare** 

** Sensibilitate -** A percepe atitudinile și emoțiile adevărate ale celor din jurul meu. **Asprime** 

** Siguranță -** A-ți structura viața în jurul a ceea ce nu poate fi distrus sau înlăturat. **Îngrijorare** 

** Sinceritate -** Dorința de a face ceea ce este bine din motive transparente. **Ipocrizie** 

** Smerenie -** Conștiința că reușitele mele sunt si rezultatele sprijinului primit de la altii **Mândrie**. 

** Stimă -** A-mi limita propria libertate astfel încât să nu stânjenesc dorințele celor din jurul meu. **Grosolănie** 

** Toleranță -** A-ți da seama că toți oamenii se află la diferite nivele de formare a caracterului. **Acuzare** 

** Vigilență -** A fi conștient de tot ceea ce se află în jurul meu, astfel încât să am reacții potrivite. **Neglijență** 

** Virtute -** Excelența morală evidentă în viața mea, în măsura în care fac consecvent ceea ce este bine. **Necurăție** 

** Voioșie -** A păstra o atitudine pozitivă chiar și când te confrunți cu situații neplăcute. **Autocompătimire** 